Сярод іншых навацый ён назваў заахвочвальны водпуск да пяці каляндарных дзён, які абавязкова будзе прадастаўляцца кантрактнікам, і тое, што гранічны максімальны тэрмін дзеяння кантракта складзе пяць гадоў. Людзі будуць атрымліваць зарплату з перыядычнасцю не радзей як раз у месяц і праходзіць атэстацыі як мінімум раз у тры гады. Нядобрасумленнае выкананне абавязкаў незалежна ад таго, ці прыцягваўся чалавек да дысцыплінарнай адказнасці, будзе пагражаць яму змяншэннем або пазбаўленнем прэмій усіх відаў. А за прагулы давядзецца паплаціцца такой жа колькасцю адпускных дзён.